section_heading: Posebna odjeća i obuća
paragraph_text: Posebna odjeća i obuća namijenjena je vojnim osobama za obavljanje specifičnih zadaća i dijeli se na radno-zaštitnu odjeću i obuću, odjeću u funkciji vojne odore te športsku odjeću i obuću. Funkcija posebne odjeće i obuće je da vojnim osobama pruži odgovarajuću zaštitu i omogući učinkovito obnašanje dodijeljene zadaće u i izvan Republike Hrvatske. Za svaku aktivnost odnosno zadaću nadležni zapovjednik pismenom zapovijeđu određuje vrstu posebne odjeće i obuće, sukladno zadaćama te propisima o zaštiti na radu za određena radna mjesta.